**CAP. 10**

**RELAȚIA CU CETĂȚENII, MASS-MEDIA, RELAȚII EXTERNE**

**10.1 Direcția Generală Administrație și Relația cu CGMB**

**Direcția Asistență Tehnică și Juridică**

Direcția Asistență Tehnică și Juridică are ca principale atribuții specifice următoarele: asigură legătura dintre Consiliul General al Municipiului București, ca autoritate deliberativă și autoritatea executivă, în baza competențelor stabilite prin Regulamentul de organizare și funcționare, precum și asigurarea transparenței în Primăria Municipiului București, prin aplicarea Legii nr.544/2001 și Legii nr.52/2003.

În anul 2018, Consiliul General al Municipiului București s-a întrunit în 19 ședințe din care 12 ședințe ordinare, 4 extraordinare și 3 ședințe de îndată, în care s-au aprobat 881 hotărâri C.G.M.B care au ca obiect dezvoltarea economico-socială și de mediu a orașului, administrarea domeniului public și privat, gestionarea serviciilor furnizate cetățenilor și cooperarea inter-instituțională pe plan intern și extern. De asemenea, Direcția Asistență Tehnică și Juridică a asigurat secretariatul comisiilor de specialitate ale Consiliului General al Municipiului București care s-au întrunit în cursul anului trecut, în medie, în 19 ședințe pe lună.

În ceea ce privește asigurarea accesului la informațiile de interes public la nivelul Primăriei Municipiului București, vă comunicăm că în anul 2018 la Serviciul transparență decizională au fost înregistrate 1247 de solicitări de informații de interes public formulate în baza Legii nr.544/2001.

În executarea atribuțiilor care îi revin prin Regulamentul de organizare și funcționare, Direcția Asistență Tehnică și Juridică a implementat și a urmărit aplicarea transparenței la nivelul Consiliului General al Municipiului București, având următoarele obiective:

- să sporească gradul de responsabilitate a administrației publice față de cetățean, ca beneficiar al deciziei administrative;

- să stimuleze participarea activă a cetățenilor în procesul de luare a deciziilor administrative și în procesul de elaborare a actelor normative;

- să sporească gradul de transparență la nivelul instituției.

Serviciul transparență decizională a demarat proceduri de consultare din oficiu pentru un număr de 80 proiecte de hotărâri C.G.M.B. cu caracter normativ, la care societatea civilă a formulat 418 sugestii, obiecții și recomandări.

De asemenea, s-au organizat 4 ședințe de dezbatere publică la care au participat consilieri din cadrul Consiliului General al Municipiului București, specialiști din cadrul direcțiilor din cadrul aparatului de specialitate al Primarului General, cât și reprezentanți ai societății civile.

 **Direcția Administrație Publică**.

La nivelul Municipiului București Direcția Administrație Publică, gestionează principalele acte administrative emise/adoptate de autoritățile publice locale (Dispozițiile Primarului General și Hotărârile CGMB), prin înregistrarea Dispozițiilor în registre speciale pentru număr și dată certă și aducerea la cunoștință publică, precum și comunicarea Dispozițiilor Primarului General și Hotărârilor CGMB către cei interesați în vederea punerii în executare cu excepţia Dispozițiilor emise în baza Legii 10/2001, gestionate de Direcția Juridic.

În anul 2018, s-au înregistrat și comunicat un număr de 2.416 Dispoziții emise de Primarul General și 881 de Hotărâri ale Consiliului General al Municipiului București.

Tot în anul 2018 Direcția Administrație Publică a gestionat și soluționat un număr de 1382 solicitări formulate în baza Legii 60/1991, pentru organizarea și desfășurarea adunărilor publice în Municipiul București (pichete, mitinguri, marșuri de protest; evenimente cultural artistice și sportive; filmări; jocuri de artificii; activități promoționale și altele).

Serviciul Arhivă Acte Administrative din cadrul Direcției Administrație Publică a înregistrat și soluționat un număr de 1971 cereri ale persoanelor fizice/juridice privind eliberarea de documente aflate în arhiva Primăriei Municipiului București.

De asemenea, prin grija Biroului de Redactare Monitorul Oficial al Municipiului București, au fost redactate și postate pe site-ul PMB un număr de 12 Monitoare Oficiale ale Municipiului București.

**Direcția Relații cu Publicul și Registratură**

În cursul anului 2018, la Primăria Municipiului București, s-a înregistrat în aplicația informatică, Managementul Relațiilor cu Cetățenii (CRM) un număr de 107.321 petiții, din care 72,724 petiții au fost depuse personal de către petenți la Centrul de Informare și Documentare pentru Relații cu Cetățenii, 15.568 au fost transmise prin poștă, 17.928 au fost transmise prin e-mail și 1.101 au fost transmise prin fax. 

**Situație petiții depuse în anul 2018**

Din cele 107.321 petiții înregistrate în anul de referință,49.564 de petiții au fost depuse de persoane fizice române, 243 de persoane fizice străine, 57.193 de persoane juridice române și 231 de persoane juridice străine.

 **Situație petiții înregistrate în anul 2018**

Cele mai multe petiții depuse de cetățeni la Primăria Municipiului București, în anul 2018 au vizat următoarele probleme: transporturi – 16.472 petiţii, patrimoniu – 16.271 petiţii, juridice – 14.478 petiţii, urbanism – 13.778, infrastructură şi utilităţi publice – 12.155 petiţii, mediu – 10.021 petiţii, locative 5.547 petiţii, economice 2.129 - petiţii, investiţii – 993 petiţii, etc.

 În perioada ianuarie - decembrie 2018, au fost înregistrate și repartizate Compartimentului Audiențe un număr de 897 solicitări de audiențe la Primarul General, care au fost repartizate pe probleme, astfel: 204 probleme juridice (soluționare dosare pe Legea 10/2001, aplicarea Legii nr. 165/2003, procese pe rol), 158 probleme imobiliare (privind consolidări, reparații imobile, concesionări, probleme spații cu altă destinație, patrimoniu, urbanism), 41 probleme de inspecție și mediu, 44 probleme de transport și utilități publice, 90 probleme medicale şi sociale, 180 probleme locative, 49 propuneri, 131 probleme diverse. În aceeași perioadă, Compartimentul Audiențe a consiliat un număr de aproximativ 1.890 petenți care au solicitat direct sau telefonic informații referitoare la organizarea audiențelor pentru conducerea Primăriei Municipiului București și informații pentru diverse probleme care au intrat sau nu în aria de competență a instituției.

 În ceea ce privește solicitările de audiență la Viceprimari, au fost înregistrate 28 solicitări de audiențe la domnul Viceprimar Bădulescu Aurelian și 36 solicitări de audiență la doamna Viceprimar Tomița Florescu.

 În aceeași perioadă de referință, la doamna Secretar General Georgiana Zamfir au fost programate pentru audiențe 66 persoane, iar problemele pentru care s-au solicitat audiențe au vizat: probleme juridice (dosare Legea 10/2001, modificări de dispoziții) și probleme de urbanism (certificate de urbanism și autorizații de construcții) şi imobiliare (reparaţii imobile, declarare succesiune vacantă).

 La Dispeceratul Primăriei Municipiului București s-a înregistrat în cursul anului 2018 un număr de 6.268 sesizăritelefonice, în principal referitoare la disfuncționalități privind iluminatul public și casnic, starea drumurilor (gropi în carosabil, semafoare defecte, lipsă indicatoare de semnalizare), probleme legate de salubritate (deszăpeziri, gunoaie neridicate), sesizări pentru APA NOVA, etc. .

Tot la Dispeceratul Primăriei Municipiului București au mai fost înregistrate 509 de sesizări în legătură cu câinii fără stăpân existenți pe domeniul public.